**2020.01.27 වන දින ප.ව. 02.00ට පමණ සීතාවක ප්‍රාදේශීය සභා කමිටු ශාලාවේදී පවත්වන ලද නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරුකාරක සභා සභාපති - ඩී. ප්‍රියන්ත අරුණ කුමාර් ගුණරත්න මැතිතුමා
2. ගරු කාරක සභික - ඇම්.ඒ. මේරි මාග්‍රට් මැතිතුමිය
3. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා
4. ගරු කාරක සභික - ඥාණ ප්‍රකාසම් ෆැන්සිස් මැතිතුමා
5. ගරු කාරක සභික - ඩබ්.ඩී.චින්තක දේවින්ද මැතිතුමා
6. ගරු කාරක සභික - ඩී.කෝකිල සම්පත් වර්ණසිරි මැතිතුමා

**සහභාගී නොවූ**

1. ගරු කාරක සභික - කේ.ඒ.විමල් ප්‍රසන්න මැතිතුමා

2. ගරු කාරක සභික - එස්.ඒ. ප්‍රේමරත්න මැතිතුමා

3. ගරු කාරක සභික - උපුල් මනෝජ් රූපසිංහ මැතිතුමා

4. ගරු කාරක සභික - එස්. චන්ද්‍රකුමාර් මැතිතුමා

5. ගරු කාරක සභික - මාලනී චන්ද්‍රලතා මැතිතුමිය

**සහභාගී වූ නිලධාරීන් :**

1. ප්‍රධාන කළමනාකරණ සහකාර - කේ.ඩී. සන්ධ්‍යා මාලනී සන්Odසන්ධ්යමාලනී මිය
2. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
3. කාර්යභාර නිලධාරී - කොස්ගම - ඩබ්.එම්.සී.රණසීලි මිය
4. කාර්යභාර නිලධාරී - කොස්ගම - ඩී.සී.ජේ. අමරසිංහ මිය
5. ප්‍රජා සංවර්ධන නිලධාරී - කේ.ජී. ශර්මිලා දුෂානි මිය
6. පුස්තකාලයාධිපති - හංවැල්ල - එස්.එම්.රංජනී මිය
7. පුස්තකාලයාධිපති - පාදුක්ක - එම්.පී.චන්ද්‍රරත්න මයා
8. තාක්ෂණ නිලධාරි - කොස්ගම - එන්.පී.දිවිගල්පිටිය මිය
9. තාක්ෂණ නිලධාරි - හංවැල්ල - එච්.යූ.නිශාන්ති මිය
10. පෙර පාසල් ගුරු - හංවැල්ල - ජී.ඩී.එල් එරංගි මිය
11. පෙර පාසල් ගුරු - සුදුවැල්ල - ඩී.ජී.අශෝකා මානෙල් මිය
12. පෙර පාසල් ගුරු - මීපේ - ඩබ්.ඩී.සී.ඩී. විජේතුංග මිය
13. පෙර පාසල් ගුරු - කහහේන - අයි.ඩී.රේණුකා විජේරත්න මිය
14. පෙර පාසල් ගුරු - පාදුක්ක - ඩබ්.ඒ.ප්‍රියන්ති ජානකී මිය
15. පෙර පාසල් ගුරු - කොස්ගම - ඒ. උදයකුමාරි පුෂ්පකාන්ති මිය
16. පෙර පාසල් ගුරු - කොස්ගම - අයි.පි.යූ.එස්. ප්‍රියදර්ශනී මිය
17. පෙර පාසල් ගුරු - කොස්ගම - එම්.ටී.පියුමි දිල්රංගි මිය
18. පෙර පාසල් ගුරු - කහහේන - එස්.තමාලි හර්ෂණී මිය
19. පෙර පාසල් ගුරු - මාවල්ගම - ජි.සී. මල්ෂිකා මිය
20. පුස්තකාල සහායක - කේ.පි. නිල්මිණි මිය
21. පුස්තකාල සහායක - එම්.ඩී.දූලීකා ලක්මිණි මිය
22. වැඩ ක්ෂේත්‍ර කම්කරු - ඒ.එම්.රේණුකා මිය

කාරක සභා සභාපති කේ.ඒ.විමල් ප්‍රසන්න මැතිතුමා අද දින අත්‍යවශ්‍ය කරුණක් මත පැමිණිය නොහැකි බව දන්වා ඇති බැවින් කාරක සභාවේ කටයුතු පවත්වාගෙන යාම සඳහා පැමිණ සිටි සියළු මන්ත්‍රිවරුන්ගේ එකඟතාවයෙන් ඩී.ප්‍රියන්ත අරුණ කුමාර් ගුණරත්න මැතිතුමා කාරක සභා සභාපති වශයෙන් පත් කර ගන්නා ලදී.

නිවාස හා ප්‍රජා සංවර්ධන කාරක සභාවට පැමිණි සියලු මන්ත්‍රීවරුන් හා ලේකම්තුමා ඇතුළු කාර්යමණ්ඩලය සාදරයෙන් පිළිගත් ගරු කාරක සභා සභාපතිතුමා කාරක සභාවේ කටයුතු ආරම්භ කරන ලදී.

1. **ලිපි ලේඛණ සලකා බැලිම.**
2. එච්.ඒ වත්සලා විනෝදනී මිය විසින් “මුද්‍රණ යන්ත්‍රයක් ලබා ගැනීම සඳහා” හිසින් යුතුව 2019.12.16 දිනැතිව බොරළුගොඩ වෘත්තිය පුහුණු මධ්‍යස්ථානයේ අවශ්‍යතා සදහා වර්ණ මුද්‍රණ යන්ත්‍රයක් ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභා වාර්තා මුද්‍රණ යන්ත්‍රය මිල දි ගැනිම සඳහා ඉදිරි මුදල් හා ප්‍රතිපත්ති කාරක සභාව වෙත යොමු කිරීම සුදුසු බවට තිරණය කරන ලදී.
3. එච්.ඒ වත්සලා විනෝදනී මිය විසින් “වායු සමීකරණය කර ගැනීම සඳහා” හිසින් යුතුව 2019.11.18 දිනැතිව බොරළුගොඩ පරිගනක මධ්‍යස්ථානයට නව පරිගණක 09 ක් සවිකර ඇති අතර දිවා කාලයේ පවතින අධික උෂ්ණත්වය ඒවායේ කල්පැවැත්ම කෙරෙහි බලපාන බැවින් මෙම මධ්‍යස්ථානය වායූ සමීකරණය කිරීමට අවශ්‍ය කටයුතු සලසා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා හංවැල්ල තාක්ෂණ නිළධාරී මගින් ඇස්තමේන්තුවක් ලබා ගැනීම සුදුසු බවට තීරණය කරන ලදි
4. එච්.ඒ වත්සලා විනෝදනී මිය විසින් “වෝටර් ඩිස්පෙන්සර් එකක් ලබා ගැනීම සඳහා ” හිසින් යුතුව 2019.11.18 දිනැතිව බොරළුගොඩ පරිගනක පුහුණු මධ්‍යස්ථානයේ පාඨමාලාලාභීන්ට පානීය ජලය ලබා ගැනිම සඳහා වෝටර් ඩිස්පෙන්සර් එකක් ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මුදල් හා ප්‍රතිපත්ති කාරක සභාව වෙත යොමු කිරීම සුදුසු බවට තිරණය කරන ලදි.
5. ගරු ප්‍රාදේශීය සභා මන්ත්‍රී ඩී.ඩී. අයෝම මධු ප්‍රසාද් දේවගේ මැතිතුමා විසින් “පාදුක්ක වොලිබෝල් ක්‍රීඩාංගනය අළුත්වැඩියා කිරීම” හිසින් යුතුව 2020.01.25 දිනැතිව පාදුක්ක නගර මධ්‍යයේ පිහිටි වොලිබෝල් ක්‍රීඩාපිටිය මේ වන විට භාවිතයට ගත නොහැකි තත්වයේ පවතින බැවින් මේ පිළිබඳ අවධානය යොමු කර ක්‍රීඩා කිරීමට සුදුසු තත්වයට මෙම ක්‍රීඩාපිටිය අළුත්වැඩියා කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව පාදුක්ක තාක්ෂණ නිළධාරී මඟින් ඇස්තමේන්තුවක් ලබා ගැනිම සුදුසු බවට තිරණය කරන ලදී.
6. ගරු ප්‍රාදේශීය සභා මන්ත්‍රී ඩී.ඩී. අයෝම මධු ප්‍රසාද් දේවගේ මැතිතුමා විසින් “පාදුක්ක ප්‍රජාශාලාව ප්‍රදේශයේ ජනතාවට සිදුවන අපහසුතා සම්බන්ධවයි ” හිසින් යුතුව 2020.01.26 දිනැතිව සිරිපියරතන කණිෂ්ඨ විද්‍යාලයට හා පාදුක්ක නගරයට පැමිණෙන ජනතාව පාදුක්ක ප්‍රජාශාලාව තුල රැඳී සිටින ස්ථානයක් වන අතර ජනතාව රැඳී සිටීමේ දී ඔවුන්ට එම ස්ථානයෙන් ඉවත් වන ලෙස දන්වා සිටින බැවින් එම ස්ථානයේ ජනතාව රැඳී සිටීම නිසා ජනතාවට සිදුවන අපහසුතාවය සොයා බලා අවශ්‍ය කටයුතු සලසා දෙන මෙන් යොමු කරන ලද ලිපිය සලකා බැලූ කාරක සභාව පුස්තකාලය ඉදිරිපස දමා ඇති කොන්ක්‍රීට් බංකු ප්‍රජාශාලාව භූමිය තුළ සවි කිරීමත් එක් බංකුවක් පමණක් පුස්තකාල භූමිය තුල තබා එය පුස්තකාලය පරිහරණය කරන්නන් සඳහා පමණක් බවට දැන්වීමත් යෙදවිම සුදුසු බවට කාරක සභාව තීරණය කරන ලදි.
7. කොස්ගම, ඩී.ඒ.රාජපක්ෂ අනුස්මරණ මහජන පුස්තකාලයේ පුස්තකාල සහයකතුමිය විසින් “ඉදිරිපස වහලය දිරායාම සම්බන්ධව” හිසින් යුතුව 2020.01.27 දිනැතිව කොස්ගම මහජන පුස්තකාලයේ ඉදිරිපස වහලය දිරාගොස් කඩා වැටීමට ආසන්නව ඇති අතර එය ඉක්මනින් ප්‍රතිසංස්කරණය කිරීමට අවශ්‍ය කටයුතු සලසා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ඇස්තමේන්තුව ප්‍රකාරව කටයුතු කිරීම සුදුසු බවට තීරණය කරන ලදී.
8. පාදුක්ක මහජන පුස්තකාලය මඟින් “පාදුක්ක මහජන පුස්තකාලය 2020 ක්‍රියාකාරී සැලැස්ම” හිසින් යුතුව 2020.01.27 දිනැතිව 2020 වර්ෂයේ ක්‍රියාකාරී සැලැස්මට අදාලව මාස 12 ක් තුළ ක්‍රියාත්මක කිරීමට අපේක්ෂිත වැඩසටහන් සම්බන්ධව යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදී.
9. කහහේන මහජන පුස්තකාලය මඟින් “කහහේන මහජන පුස්තකාලය 2020 ක්‍රියාකාරී සැලැස්ම” හිසින් යුතුව 2020.01.27 දිනැතිව 2020 වර්ෂයේ ක්‍රියාකාරී සැලැස්මට අදාලව ක්‍රියාත්මක යෝජිත වැඩසටහන් සම්බන්ධයෙන් යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදී.
10. කොස්ගම, ඩී.ඒ.රාජපක්ෂ අනුස්මරණ මහජන පුස්තකාලය මඟින් “කොස්ගම, ඩී.ඒ. රාජපක්ෂ අනුස්මරණ මහජන පුස්තකාලය 2020 ක්‍රියාකාරී සැලැස්ම ” හිසින් යුතුව පුස්තකාලය මඟින් ක්‍රියාත්මක කිරීමට නියමිත වැඩසටහන් සම්බන්ධයෙන් යොමු කරන ලද ලිපිය සලකා බැලූ කාරක සභාව ඒ සදහා අනුමැතිය ලබා දීම සුදුසු බවට තීරණය කරන ලදී.
11. හංවැල්ල පිලිප් ගුණවර්ධන අනුස්මරණ මහජන පුස්තකාලයේ පුස්තකාලයාධිපතිතුමිය විසින් “හංවැල්ල පිලිප් ගුණවර්ධන අනුස්මරණ මහජන පුස්තකාලය 2020 ක්‍රියාකාරී සැලැස්ම ” හිසින් යුතුව 2020.01.27 දිනැතිව හංවැල්ල පිලිප් ගුණවර්ධන අනුස්මරණ මහජන පුස්තකාලය මඟින් ක්‍රියාත්මක කිරීමට නියමිත වැඩසටහන් සම්බන්ධව යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදී.
12. දඹෝර මහජන පුස්තකාලයේ පුස්තකාලය මඟින් “දඹෝර මහජන පුස්තකාලය 2020 ක්‍රියාකාරී සැලැස්ම ” හිසින් යුතුව 2020.01.27 දිනැතිව දඹෝර මහජන පුස්තකාලය මඟින් ක්‍රියාත්මක කිරීමට නියමිත වැඩසටහන් සම්බන්ධව යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදී.
13. එච්.ඒ වත්සලා විනෝදනී මිය විසින් “පරිගනක යන්ත්‍ර ලබා ගැනීම සදහා” හිසින් යුතුව 2019.12.16 දිනැතිව බොරළුගොඩ වෘත්තීය පුහුණු මධ්‍යස්ථානයේ පරිගනක පාඨමාලා හැදෑරීම සඳහා පරිගනක යන්ත්‍ර 09 ක් පවතින අතර එය ප්‍රමාණවත් නොවන බැවින් තව පරිගනක 11 ක් ලබා දිමට අවශ්‍ය කටයුතු සලසා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීමටත්, මුදල් හා ප්‍රතිපත්ති සැකසීමේ කාරක සභාව වෙත යොමු කිරීම සුදුසු බවටත් කාරක සභාව තීරණය කරන ලදී.
14. ප්‍රජා සංවර්ධන නිළධාරි විසින් “ජාත්‍යන්තර කාන්තා දින වැඩසටහන 2020” හිසින් යුතුව 2020.01.28 දිනැතිව 2020 වර්ෂයේ ජාත්‍යන්තර කාන්තා දිනය නිමිති කොටගෙන සීතාවක ප්‍රාදේශීය සභා බල ප්‍රදේශයේ කාන්තාවන් සඳහා දේශීය ආහාර හා රසකාරක පිළිබඳ දේශනයක් ප්‍රවීන සූපවේදි ආචාර්ය පබිලිස් සිල්වා මහතාගේ සහභාගීත්වයෙන් පැවැත්වීමට අපේක්ෂිත වියදම ඇතුලත් රු. 157625.00 ක ඇස්තමේන්තුව සලකා බැලූ කාරක සභාව අදාල ඇස්තමේන්තුව මුදල් හා ප්‍රතිපත්ති කාරක සභාව වෙත යොමු කිරීම සුදුසු බවටත් කාරක සභාව තීරණය කරන ලදී.
15. ප්‍රජා සංවර්ධන නිළධාරි විසින් “සේවක ඇගයීම් උළෙල 2019/2020” හිසින් යුතුව 2020.01.27 දිනැතිව සීතාවක ප්‍රාදේශීය සභාවේ සමස්ථ කාර්ය මණ්ඩලය වර්ෂ ගණනාවක් තිස්සේ ලබා ගත් ජයග්‍රහණ බොහෝය. ඒ අනුව 2019 වර්ෂය සඳහා සේවක ඇගයීමක් සිදු කිරීම හා සේවක ඇගයීම් උත්සවය පැවැත්වීම පෙබරවාරි මස අග සිදු කිරීමට නියමිත බැවින් ඒ සඳහා සකස් කරන ලද රු. 180000.00 ඇස්තමේන්තුව සලකා බැලූ කාරක සභාව ඒ සඳහා අනුමැතිය ලබා දිමටත් ප්‍රතිපාදන වෙන් කර ගැනීම සඳහා මුදල් හා ප්‍රතිපත්ති කාරක සභාව වෙත යොමු කිරීම සුදුසු බවටත් කාරක සභාව තීරණය කරන ලදී.
16. ප්‍රජා සංවර්ධන නිලධාරී විසින් “බෝ නොවන රෝග හඳුනාගැනීමේ වෛද්‍ය සායනය පැවැත්වීම 2020” හිසින් යුතුව 2020.01.27 දිනැතිව 2020 වර්ෂය සඳහා සීතාවක ප්‍රාදේශීය සභා බල ප්‍රදේශය ආවරණය වන පරිදි බෝ නොවන රෝග හඳුනාගැනිමේ සායන 08 ක් පැවැත්විමට කටයුතු සංවිධානය කර ඇති අතර වෛද්‍ය සායනය හංවැල්ල හා පාදුක්ක සෞඛ්‍ය වෛද්‍ය නිළධාරී කාර්ය මණ්ඩලයේ සහයෝගයෙන් සිදු කරන ලබන අතර මෙම සායනයේ දී රුධිර සිනි මට්ටම, කොලෙස්ටරෝල් මට්ටම පරීක්ෂා කිරීමත් අක්ෂී පරීක්ෂාවත් දන්ත පරීක්ෂාවත් සුවනාරි රෝග පරීක්ෂාවත් ඇතුළුව බෝ නොවන රෝග පරික්ෂාවන් සිදු කිරීමට අදාලව සකස් කරන ලද රු. 800,000.00 ක ඇස්තමේන්තුව සලකා බැලූ කාරක සභාව ඒ සඳහා අනුමැතිය ලබා දිමටත් ප්‍රතිපාදන වෙන් කර ගැනීම සඳහා මුදල් හා ප්‍රතිපත්ති කාරක සභාව වෙත යොමු කිරීම සුදුසු බවටත් කාරක සභාව තීරණය කරන ලදී.
17. ප්‍රාදේශීය සභාවට අයත් මහජන පුස්තකාල සඳහා කතුවරුන් විසින් යොමු කරන ලද පහත සඳහන් පොත් 05 බැගින් පුස්තකාල 05 සඳහා මිලදී ගැනීමට කාරක සභාව තීරණය කරන ලදී.

|  |  |  |  |
| --- | --- | --- | --- |
|  | පොතේ නම | කර්තෘගේ නම | වටිනාකම රු. |
| 01 | සත්තව ගොවිපළ | අමිල කොඩිකාර මහතා | 350.00 |
| 02 | යකඩ සමනලිය | අමිල කොඩිකාර මහතා | 1250.00 |
| 03 | ගං පතුලේ මාළිගාව | පද්මී පින්දෙණිය | 400.00 |
| 04 | ශ්‍රි ලංකාවේ මැතිවරණ | අතුල ප්‍රේමරත්න මහතා | 300.00 |
| 05 | ශ්‍රි ලංකාවේ විධායක ජනාධිපතිවරයාගේ බලතල කාර්යයන් සහ තත්වය පිළිබඳ විශ්ලේෂණාත්මක  අධ්‍යයනයක් | අතුල ප්‍රේමරත්න මහතා | 250.00 |
| 06 | මුදල්, බැංකු ක්‍රම සහ දේශීය හා විදේශීය මූල්‍ය | රණසිංහ කලුආරච්චි මහතා | 680.00 |
| 07 | සංවර්ධන සංකල්ප සහ ශ්‍රි ලංකා ආර්ථිකය | රණසිංහ කලුආරච්චි මහතා | 800.00 |

සාකච්ඡා සටහන්

1. ජාත්‍යන්තර කාන්තා දින වැඩසටහන දින කාන්තාවන් සඳහා සිහිවටනයක් ලබා දිම සම්බන්ධයෙන් ප්‍රජා සංවර්ධන මිය විසින් කාරක සභාව දැනුවත් කරන ලද අතර ඒ සඳහා දේශීය ආහාර පිළියෙල කිරීම සම්බන්ධ වට්ටොරු පොතක් හා තුනපහ දැමීම සඳහා ප්ලාස්ටික් බෝතල් 3ක කට්ටලයක් ලබා දීම සුදුසු බවට තීරණය කරන ලදි.